RÅDETS FORORDNING (EF) Nr. 1005/95 af 3. april 1995 om ændring af forordning (EØF) nr. 1968/93 om åbning og forvaltning af toldkontingenter for visse EØF-stålprodukter med oprindelse i Den Tjekkiske Republik og Den Slovakiske Republik, som indføres i Fællesskabet (1. juni 1993 til 31. december 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Der blev ved afgørelse nr. 1/93 (C) (1) og afgørelse nr. 1/93 (S) (2), truffet af Det Blandede Udvalg EF-Den Tjekkiske Republik og Den Slovakiske Republik, der er omhandlet i artikel 37 i interimsaftalen mellem Det Europæiske Økonomiske Fællesskab og Det Europæiske Kul- og Stålfællesskab på den ene side og Den Tjekkiske og Slovakiske Føderative Republik på den anden side om handel og handelsanliggender (3), i det følgende benævnt »interimsaftalen«, undertegnet i Bruxelles den 16. december 1991, indført en toldkontingentordning;

efter opløsningen af Den Tjekkiske og Slovakiske Føderative Republik den 31. december 1992 overtog Den Tjekkiske og Den Slovakiske Republik alle forpligtelser i henhold til interimsaftalen; dette har resulteret i, at der er nedsat et blandet udvalg EF-Den Tjekkiske Republik og et blandet udvalg EF-Den Slovakiske Republik;

der er foretaget visse ændringer ved afgørelse nr. 1/94 og 2/94, truffet af Det Blandede Udvalg EF-Den Tjekkiske Republik og afgørelse nr. 1/94, 2/94 og 3/94, truffet af Det Blandede Udvalg EF-Den Slovakiske Republik;

retningslinjerne for anvendelsen af ovennævnte toldkontingentordning er fastsat ved forordning (EØF) nr. 1968/93 (4); som følge af den årlige revision er det nødvendigt yderligere at ændre forordning (EØF) nr. 1968/93, navnlig for at tage hensyn til nye medlemsstaters tiltrædelse af EF;

eftersom overgangsordningerne til fordel for Forbundsrepublikken Tysklands nye delstater i henhold til forordning (EF) nr. 665/94 (5) udelukker visse foranstaltninger henhørende under den fælles handelspolitik, bør tolden på visse varer, der er omfattet af afgørelse nr. 1/93 (C), nr. 1/94 (C) og nr. 1/95 (C), nr. 1/93 (S), nr. 1/94 (S), nr. 2/94 (S) og nr. 1/95 (S), suspenderes ved indførsel på de nye tyske delstaters område i 1995; Den Tjekkiske Republik og Den Slovakiske Republik er blevet underrettet herom -

UDSTEDT FØLGENDE FORORDNING:

Artikel 1

De grænser, der er fastsat i artikel 1 i forordning (EØF) nr. 1968/93 for indførsel i Fællesskabet fra den 1. januar til den 31. december 1995 af varer med oprindelse i Den Tjekkiske Republik og henhørende under de KN-koder, der er anført i tabellen i nævnte artikel, ændres således:

>TABELPOSITION>

De grænser, der er fastsat i artikel 2 i forordning (EØF) nr. 1968/93 for indførsel i Fællesskabet fra den 1. januar til den 31. december 1995 af varer med oprindelse i Den Slovakiske Republik og henhørende under de KN-koder, der er anført i tabellen i nævnte artikel, ændres således:

>TABELPOSITION>

Artikel 2

1. Fra en 1. januar til den 31. december 1995 suspenderes den gældende told på de varer med oprindelse i Den Tjekkiske Republik, der er anført i følgende tabel, indtil de maksimumsmængder, der er anført deri:

>TABELPOSITION>

2. Stk. 1 gælder kun, hvis:

- de pågældende varer overgår til fri omsætning på den tidligere Tyske Demokratiske Republiks område og forbruges dér eller undergår en forarbejdning, som giver dem fællesskabsoprindelse, og

- der til støtte for angivelsen om overgang til fri omsætning forelægges en licens udstedt af de tyske myndigheder, hvoraf det fremgår, at de pågældende varer er omfattet af bestemmelserne i stk. 1.

3. Kommissionen og de tyske myndigheder træffer de nødvendige foranstaltninger til at sikre, at det endelige forbrug af de pågældende varer eller den forarbejdning, ved hvilken de opnår fællesskabsoprindelse, finder sted på den tidligere Tyske Demokratiske Republiks område.

Artikel 3

1. Fra den 1. januar til den 31. december 1995 suspenderes den gældende told på de varer med oprindelse i Den Slovakiske Republik, der er anført i følgende tabel, indtil de maksimumsmængder, der er anført deri:

>TABELPOSITION>

2. Stk. 1 gælder kun, hvis:

- de pågældende varer overgår til fri omsætning på den tidligere Tyske Demokratiske Republiks område og forbruges dér eller undergår en forarbejdning, som giver dem fællesskabsoprindelse, og

- der til støtte for angivelsen om overgang til fri omsætning forelægges en licens udstedt af de tyske myndigheder, hvoraf det fremgår, at de pågældende varer er omfattet af bestemmelserne i stk. 1.

3. Kommissionen og de tyske myndigheder træffer de nødvendige foranstaltninger til at sikre, at det endelige forbrug af de pågældende varer eller den forarbejdning, ved hvilken de opnår fællesskabsoprindelse, finder sted på den tidligere Tyske Demokratiske Republiks område.

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 3. april 1995.

På Rådets vegne

J. TOUBON

Formand

(1) EFT nr. L 157 af 29. 6. 1993, s. 67.

(2) EFT nr. L 157 af 29. 6. 1993, s. 59.

(3) EFT nr. L 115 af 30. 4. 1992, s. 2.

(4) EFT nr. L 180 af 23. 7. 1993, s. 1. Forordningen er ændret ved forordning (EF) nr. 2245/94 (EFT nr. L 241 af 16. 9. 1994, s. 17).

(5) EFT nr. L 83 af 26. 3. 1994, s. 1.